આઠ વર્ષથી ડાયાબિટીસથી પીડિત પ્રગતિ લગભગ સાડા ત્રણ મહિનાની ગર્ભવતી હતી, જ્યારે તેને ગત પાંચ માર્ચે બેભાન અવસ્થામાં હોસ્પિટલ લાવવામાં આવી હતી. એક ખાનગી હોસ્પિટલમાં સારવાર શરૂ કરાઈ, પરંતુ સ્થિતિમાં વધુ સુધાર ન આવ્યા બાદ પરિવારજનોએ રુબી હોલ ક્લિનિકમાં ન્યૂરોલોજિસ્ટ ડો. રુસ્તમ વાડિયા પાસે સારવાર કરાવવાનું શરૂ કર્યું. અહીં 20 માર્ચથી પ્રગતિની સારવાર ડો. રુસ્તમ અને તેમની ટીમે શરૂ કરી હતી. બાદમાં પ્રસૂતિની સારવાર માટે આ હોસ્પિટલમાં ગાઇનેકોલોજિસ્ટ ડો. સુનીતા તેંડુલવાડકરની દેખરેખમાં તેને રાખવામાં આવી હતી.